***Регламент***

**ПРЕДИ ДА ДОЙДЕ ДЕНЯТ, В КОЙТО ЗЕМЯТА ЩЕ ПОТЪНЕ В БОКЛУЦИ**

Конкурс за млади поети, белетристи и музиканти

Община Габрово и екипът за реализиране на проект „Изграждане на регионална система за управление на отпъдците в регион Габрово“ обявяват конкурс за създаване на авторски текстове. Темата на конкурса е „Преди да дойде денят, в който Земята ще потъне в боклуци“.

Участниците в конкурса могат да предложат своето виждане за намаляването на отпадъците като го претворят в литературно произведение.

Дали Вашата творба ще е в черни краски или ще очертава ареалите на един красив и чист свят – зависи от Вас.

**Участници:** Кампанията е ориентирана към младите хора, но в нея могат да се включат всички габровци, които имат талант в създаването на оригинални, емоционални и звучни текстове и които имат отношение към екологичните проблеми, свързани с прекомерното замърсяване на природата.

**Текстовете:**  Няма ограничение в жанра.

Участниците могат да предложат своите виждания по темата, създавайки авторска поезия или проза, могат и да напишат песен (музика и текст).

Текстовете трябва да са с дължина максимум 2500 символа (вкл. интервалите) за поетична творба (стихотворение, песен, сонет и др. )и 5000 символа (вкл. интервалите) за текст в проза (разказ, приказка, притча, есе и др.).\*

**Правила:** Всеки участник може да участва с най-много два авторски текста.

Срокът за участие е **до 19 септември 2014г.**

Текстовете може да се изпращат на e-mail: depogabrovo@gabrovo.bg

или

да бъдат пуснати в специално създадената кутия, разположена във фоаето на Община Габрово.

При изпращане на текстовете, моля, посочете: три имена, възраст, адрес и телефон за връзка.

**Жури:** Петчленно жури ще определи победителите в конкурса.

**Награди**: Обявяването на победителите в конкурса ще се случи в началото на октомври по повод Международния ден на четенето. На официалното награждаване ще бъдат прочетени най-добрите творби, а трите, отличени като фаворити на журито, ще бъдат публикувани в специално издание.

Награди:

1-во място – таблет

2-ро място – аудио слушалки

3-то място – книга

Предвидени са и допълнителни специални награди.

Успех на всички творци!

-------

*\*Текстове с непристойно и арогантно съдържание няма да бъдат разглеждани от журито.*